Hypolithus

Hypolithus er en slekt av biller som hører til familien smellere (Elateridae).

Utseende 
Nokså små (ca. 7 millimeter) og brede, brunlige eller mørke smellere. Oversiden er kledt med korte hår. Antennene er 11-leddete, ganske lange, noe sagtakkede. Brystskjoldet (pronotum) er rundet sett ovenfra, gjerne omtrent så langt som bredt. Sidekantene er tydelig markerte, og bakhjørnene er rett tilbaketrukket. Dekkvingene er noe hvelvede og rundede, vanligvis omtrent så brede som brystskjoldet, med tydelige lengdestriper.

Larvene er sylindriske, glatte med en voksaktige overflate og spredte hår, gjerne rød- eller gulaktige. Hodet er noe flatt med fremoverstrakte kjever. Det bakerste leddet har vanligvis et par kraftige utvekster av varierende form. Beina er ganske korte.

Levevis 
Disse artene lever på bakken på strender, og kan gjerne finnes under steiner.

Utbredelse 
Slekten er utbredt ved de nordlige Stillehavskystene av Asia (sør til Japan) og Nord-Amerika (sør til British Columbia).

Systematisk inndeling 

 Ordenen biller, Coleoptera
 Underordenen Polyphaga
 Overfamilien smellere, Elateroidea
 Familien smellere, Elateridae
 Underfamilien tannsmellere (Dendrometrinae) Gistel, 1856 
 Stammen Hypnoidini Schwarz, 1906
 Slekten Hypolithus Eschscholtz, 1829 
 Hypolithus convexuni (Miwa, 1928)
 Hypolithus littoralis Eschscholtz, 1829
 Hypolithus riparius (Fabricius, 1792)
 Hypolithus signatipennis Fairmaire, 1901
 Hypolithus variabilis Laurent, 1974
 Hypolithus yakikoanus Kishii, 1986

Eksterne lenker 
 bugguide.net - bildedatabase over nordamerikanske insekter
 

Smellere
Biller formelt beskrevet i 1829
Dyr formelt beskrevet av Johann Friedrich von Eschscholtz